CELEX: 32012D0228
Language: da
Date: 2012-04-24 00:00:00
Title: 2012/228/EU: Rådets afgørelse af 24. april 2012 om den holdning, som Den Europæiske Union skal indtage i Det Blandede EØS-udvalg til ændring af bilag XXI (Statistikker) til EØS-aftalen

28.4.2012   
            
            
               DA
            
            
               Den Europæiske Unions Tidende
            
            
               L 116/5
            
         RÅDETS AFGØRELSE
   af 24. april 2012
   om den holdning, som Den Europæiske Union skal indtage i Det Blandede EØS-udvalg til ændring af bilag XXI (Statistikker) til EØS-aftalen
   (2012/228/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 338, stk. 1, og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Bilag XXI til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og ordninger vedrørende statistikker.
            
         
               (2)
            
            
               Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber (3) skal indarbejdes i aftalen.
            
         
               (3)
            
            
               Hvad angår Island skal bilag I, II og III til forordning (EU) nr. 691/2011 gennemføres inden for to år fra den første indberetningsfrist, så der gives mulighed for yderligere at udvikle Islands nationale miljøregnskaber.
            
         
               (4)
            
            
               Eftersom Liechtenstein allerede er undtaget fra det europæiske national- og regionalregnskabssystem i henhold til Rådets Forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (4), skal Liechtenstein også undtages fra forpligtelserne vedrørende de europæiske miljøøkonomiske regnskaber.
            
         
               (5)
            
            
               Unionens holdning i Det Blandede EØS-udvalg bør baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til den foreslåede ændring af bilag XXI (Statistikker) til EØS-aftalen, baseres på det udkast til Det Blandede EØS-udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 24. april 2012.
      
         
            På Rådets vegne
         
         N. WAMMEN
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 192 af 22.7.2011, s. 1.
   
      (4)  EFT L 310 af 30.11.1996, s. 1.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af bilag XXI (Statistikker) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (1) som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber (2) bør indarbejdes i EØS-aftalen.
               
            
                  (2)
               
               
                  Bilag XXI til EØS-aftalen bør ændres i overensstemmelse hermed —
               
            VEDTAGET FØLGENDE AFGØRELSE:
      Artikel 1
      Følgende punkt indsættes i bilag XXI (Statistikker) til EØS-aftalen:
      
                  »27c.
               
               
                  
                     32011 R 0691: Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber (EUT L 192 af 22.7.2011, s. 1).
                  Med henblik på denne aftale tilpasses bestemmelserne i forordning (EU) nr. 691/2011 således:
                  
                              a)
                           
                           
                              Hvad angår Island, skal bilag I, II og III til forordning (EU) nr. 691/2011 gennemføres inden for to år fra den første indberetningsfrist.
                           
                        
                              b)
                           
                           
                              Forordning (EU) nr. 691/2011 finder ikke anvendelse, hvad angår Liechtenstein.«
                           
                        
            Artikel 2
      Den islandske og den norske udgave af forordning (EU) nr. 691/2011, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (3).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i …, den …
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EFT L 1 af 3.1.1994, s. 3.
      
         (2)  EUT L 192 af 22.7.2011, s. 1.
      
         (3)  [Ingen forfatningsmæssige krav angivet.] [Forfatningsmæssige krav angivet.]